Tåpelig
DVD-anmeldelse 

Regi: 
D.J. Caruso 
Med: 
Angelina Jolie, Ethan Hawke, Kiefer Sutherland Angelina Jolie er en sånn FBI-«profiler» som går ille opp i jobben sin. 
Stirrer på bilder av råtnende lik mens hun spiser middag. 
Dirrer som i transe når hun tenker hardt. 
Denne minste felles multiplum-seriemorderthrilleren (2004) er kun for håpløse Jolie-junkies, og selv de vil kanskje synes at den tåpelige sexscenen er i meste laget. 
Den lille spenningen som er å finne, er uten unntak av «Bø! 
Skremte deg!»-varianten. 
Skrint med bonusmateriale også: 
Kun drøyt 20 minutter standard forhåndsskryt, tabberull. 
MORTEN STÅLE NILSEN 
